
Biedrības/ izglītības iestādes
“Latvijas Treneru tālākizglītības centrs”
attālināto mācību organizēšanas kārtība

1. Vispārīgie noteikumi
          1.1.Biedrības/izglītības iestādes “Latvijas Treneru tālākizglītības centrs” (turpmāk – iestāde) attālināto mācību organizēšanas kārtība (turpmāk – kārtība) izstrādāta pamatojoties uz 2022.gada 8.februāra Ministru kabineta noteikumiem Nr.111 “Attālināto mācību organizēšanas un īstenošanas kārtība” uz iestādes nolikumu.
          1.2. Attālinātās mācības – klātienes izglītības programmas daļa, kurā izglītojamais piedalās nodarbībā izmantojot informācijas un komunikācijas tehnoloģijas, fiziski neatrodoties vienā telpā vai mācību vietā kopā ar pedagogu. 
          1.3. Izglītības programmas pārbaudījumi tiek organizēti tikai klātienē.
          1.4. Kārtības mērķis ir regulēt un nodrošināt iestādes darba organizāciju, mācību laika pilnīgu un racionālu izmantošanu attālināto mācību nodrošināšanai.
           1.5. Šīs kārtības izpratnē attālinātās mācības nozīmē mācību organizēšanu tiešsaistē reālajā laikā (on-line vidē) pasniedzēja vadībā.
          1.6. Kārtības ievērošana ir obligāta visiem iesaistītājiem pedagogiem un izglītojamajiem.

2. Attālinātā mācību procesa plānošana un organizēšana
         2.1. Iestādes direktors plāno katras grupas nodarbību sarakstu. Attālinātais nodarbību process tiek izmantots tikai dalībai nodarbībās. Visās nodarbībās ir iespējams piedalīties attālināti.
         2.2. Katram izglītojamajam tiek nosūtīta ZOOM saite uz visām nodarbībām. Saite tiek nosūtīta e-pastā visiem izglītojamajiem noslēdzot līgumu par mācībām, kā arī  pasniedzējiem, ja tie vada nodarbību attālināti.
        2.3. Visi mācību materiāli tiek ievietoti e-platformā, kurai  individuālu pieeju izglītojamais saņem noslēdzot līgumu par mācībām ne vēlāk kā divas dienas pirms konkrētās nodarbības. E-platformā ir pieejams arī attiecīgās nodarbības video ieraksts ne vēlāk kā nākamajā dienā pēc nodarbības.
        2.4. Iesaistoties tiešsaistes nodarbībās, izglītojamie ievēro iestādes iekšējās kārtības noteikumus tāpat kā nodarbībās klātienē.

      3. Izglītojamo tiesības un pienākumi 
         3.1. Izglītojamie atbildīgi organizē savu mācīšanās procesu un iesaistās nodarbībās.
        3.2. Izglītojamais aktīvi seko līdzi nodarbībai, iesaistās saziņā un tiešsaistes mācību procesā.
        3.3. Izglītojamais pats nodrošina sevi ar mācībām nepieciešamo aprīkojumu, tai skaitā, interneta pieslēgums un dators (planšete, viedtālrunis u.tml.) ar strādājošu kameru un mikrofonu. Piedaloties tiešsaistes nodarbībās, izglītojamais:
3.3.1. Savlaicīgi pieslēdzas nodarbībai izmantojot savu vārdu un uzvārdu. Ja izglītojamais nav pieslēdzies ar savu vārdu un uzvārdu, tiek uzskatīts, ka viņš šajā nodarbībā nav piedalījies;
3.3.2. Izslēdz mikrofonu un to izmanto pēc nepieciešamības;
3.3.3. Ieslēdz kameru;
3.3.4. Nepārtrauc ne pedagogu, ne citus izglītojamos;
3.3.5. Brīvi izsaka savu viedokli, aizstāv savas domas un uzskatus, kas neaizskar cilvēka cieņu un godu.
3.4. Izglītojamais nodarbībās nedrīkst:
3.4.1. Bez pedagoga atļaujas pieaicināt nodarbībās svešus cilvēkus, daloties ar piekļuves saiti un citiem nodarbības materiāliem;
3.4.2. Sarunās izmantot necenzētus vārdus, sarunāties par nepiedienīgām tēmām;
3.4.3. Nodarbību laikā ēst, lietot necenzētus vārdu, demonstrēt vai lietot alkoholu, cigaretes, sērkociņus, šķiltavas, erotiska satura literatūru, narkotiskās, toksiskās un psihotropās vielas;
3.4.4. Nodarboties ar mācību procesu nesaistītām lietām.

4. Pedagoga tiesības un pienākumi
         4.1. Pedagogs pielāgo mācību procesu atbilstoši attālinātā mācību procesa specifikai.
         4.2. Pedagogs vada nodarbības atbilstoši iepriekš saskaņotas nodarbību sarakstam.
         4.3. Pedagogam ir tiesības izraidīt izglītojamo no attālinātās nodarbības, ja izglītojamais neievēro attālināto mācību kārtību.

5. Iestādes atbalsta personāla atbildība
5.1. Konsultē pedagogus darbam ar attālinātā darba vidē.
          5.2. Kontrolē un uzskaita attālināto nodarbību apmeklējumu izmantojot ZOOM funkciju apmeklējuma atskaites ģenerēšanai.
        5.3. Nodrošina katras nodarbības video ierakstu. Video ieraksts ir pieejams visu mācību laiku mācību e-platformā.
        5.4. Sazinās ar izglītojamajiem par kavējuma iemesliem un  problēmsituācijās informē pedagogus.
        5.5. Sniedz individuālas konsultācijas izglītojamajiem, ja tādas ir nepieciešamas.

